Z A P I S N I K

1. (konstituirajuće) sjednice Vijeća Mjesnog odbora 
„Ivan Mažuranić“, održane 18. lipnja 2021.


	Sjednica se održava u dvorani AB, u Područnom uredu Dubrava,  Dubrava 49, s početkom u 9.00 sati.
	Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, sjednici predsjedava Marija Nakić, voditeljica Područnog odsjeka Donja Dubrava.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora „Ivan Mažuranić“.
	

NAZOČNI IZABRANI ČLANOVI VIJEĆA:
Davorin Bogović,  Kristijan Bolarić, Dolores Jandrić, Maja Oreški Pavliš,  Zrinka Penava,  Marko Stipić, Tin Trstenjak


OSTALI NAZOČNI:

	- Marija Nakić, voditeljica Područnog odsjeka Donja Dubrava
	- Marijana Lepur, viši stručni suradnik za rad tijela mjesne samouprave
            - Nadica Boroša, stručni referent za rad tijela mjesne samouprave


	Na prijedlog predsjedatelja Vijeće bez rasprave, jednoglasno, utvrđuje


DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća Mjesnog odbora „Ivan Mažuranić“ s prijedlogom za verifikaciju mandata članovima Vijeća – donošenje zaključka
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi



Sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedava prvi izabrani član Vijeća s kandidacijske liste koja je dobila najveći broj glasova. 
               Utvrđuje da je na temelju uvida u službene rezultate izbora članova Vijeća najviše glasova dobila kandidacijska lista: MOŽEMO!, ZAGREB JE NAŠ, NL, ORaH, ZA GRAD.
Budući da prvi izabrani član Vijeća stavlja svoj mandat u mirovanje, sjednicu će do izbora predsjednika Vijeća voditi drugi član Vijeća izabran na istoj kandidacijskoj listi:       
MARKO STIPIĆ


Daljnjim tijekom sjednice predsjedava MARKO STIPIĆ, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.


Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Vijeće sa 6 glasova ZA i jednim PROTIV,  donosi


Z A K LJ U Č A K
o osnivanju i o izboru članova  Mandatnog povjerenstva


1. Osniva  se Mandatno povjerenstvo Vijeća Mjesnog odbora „Ivan Mažuranić“.

2. Zadaće Mandatnog povjerenstva su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim zakonom, Statutom Grada Zagreba i Odlukom o izboru članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.
	3. U Mandatno povjerenstvo biraju se:
	za predsjednika: Zrinka Penava;
	za članove:      1. Tin Trstenjak i
		            2. Kristijan Bolarić.

	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 


Ad 2. Izvješće Mandatnog povjerenstva o provedenim izborima za članove Vijeća Mjesnog odbora „Ivan Mažuranić“ s prijedlogom za verifikaciju mandata članovima Vijeća – donošenje zaključka

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.
	Bez rasprave, Vijeće jednoglasno, donosi



ZAKLJUČAK
o verifikaciji mandata članovima Vijeća Mjesnog odbora „Ivan Mažuranić“

1. Prihvaća se izvješće Mandatnog povjerenstva o provedenim izborima  za članove  Vijeća Mjesnog odbora „Ivan Mažuranić“ s prijedlogom za verifikaciju mandata članovima Vijeća. 

2.  Verificiraju se mandati sljedećim članovima Vijeća:	

          (ime i prezime)                                         (kandidacijska lista - skraćeno)
          	
1.   DAVORIN BOGOVIĆ	                 KANDIDACIJSKA LISTA GRUPE BIRAČA 
2.   KRISTIJAN BOLARIĆ                                       HDZ, HSLS, HSU
3.   DOLORES JANDRIĆ	             MOŽEMO!, ZAGREB JE NAŠ, NL, ORaH, ZA GRAD   
4.   MAJA OREŠKI PAVLIŠ		              DP, ZELENA LISTA
5.   ZRINKA PENAVA                    MOŽEMO!, ZAGREB JE NAŠ, NL, ORaH, ZA GRAD
6.   MARKO STIPIĆ	             MOŽEMO!, ZAGREB JE NAŠ, NL, ORaH, ZA GRAD 
7.   TIN TRSTENJAK 	                     „365 STRANKA RADA I SOLIDARNOSTI“
 							

3. Ovaj će se Zaključak biti objavljen na oglasnoj ploči u sjedištu Mjesnog odbora.



Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

Predsjedatelj obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 

	             Prijedlog – da se za predsjednika izabere Marko Stipić - podnijeli su članovi: Zrinka Penava, Marko Stipić, Dolores Jandrić i Davorin Bogović.
            /Prijedlog se prilaže ovom zapisniku./

              Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
	Za kandidata Marka Stipića glasovala su 4 člana Vijeća.

Predsjedatelj utvrđuje da je većinu glasova svih članova Vijeća dobio kandidat Marko Stipić  i konstatira da Vijeće donosi


Z A K LJ U Č A K
o izboru predsjednika Vijeća Mjesnog odbora „Ivan Mažuranić“


1.   Za predsjednika Vijeća Mjesnog odbora „Ivan Mažuranić“ izabran je Marko Stipić.

      2.  Ovaj zaključak bit će objavljen na oglasnoj ploči u sjedištu Mjesnog odbora.


	Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 5. Izbor potpredsjednika Vijeća

Predsjednik obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 

              Prijedlog – da se za potpredsjednika izabere Davorin Bogović- podnijeli su članovi: Marko Stipić, Zrinka Penava, Dolores Jandrić i Davorin Bogović. 
 /Prijedlog se prilaže ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. Predsjednik daje na glasovanje prijedlog kandidata. 
	Za kandidata Davorina Bogovića glasala su 4 člana Vijeća.

Predsjednik utvrđuje da je većinu glasova svih članova Vijeća dobio kandidat Davorin Bogović i konstatira da Vijeće donosi


Z A K LJ U Č A K
o izboru potpredsjednika  Vijeća Mjesnog odbora „Ivan Mažuranić“


1.    Za potpredsjednika Vijeća Mjesnog odbora „Ivan Mažuranić“ izabran je
  Davorin Bogović.
      2.  Ovaj zaključak bit će objavljen na oglasnoj ploči u sjedištu Mjesnog odbora.


            Predsjednik čestita izabranom potpredsjedniku.
            Potpredsjednik zahvaljuje članovima Vijeća.



Ad 6. Pitanja i prijedlozi

M. Nakić, voditeljica Područnog odsjeka Donja Dubrava, obavještava prisutne da će na sljedećoj sjednici putem e-maila dobiti: Poslovnik, Pravila, Plan MKA, Zaključak o prostorima mjesne samouprave i druge važeće akte potrebne za rad Mjesnog odbora. 
Budući da nitko ne traži riječ, predsjednik konstatira da je dnevni red iscrpljen i zaključuje sjednicu.

